Sukkia ja suklaata: huhtikuuta 2016
Limechurrot
Aiempina vuosina olen paistanut munkkeja vapuksi, mutten ole koskaan tullut tehneeksi churroja. Tänään muuttui sitten sekin, nimittäin heti aamusta oli paistettava näitä herkkuja, jotka syntyivätkin yllättävän näppärästi ja olivat helpompia ja nopeampia valmistaa kuin munkit. Churroja voi maustaa haluamallaan tavalla pyörittelemällä niitä esim. kaneli-sokerissa, mutta itse maustoin churrot tällä kertaa limellä. Näitä täytyy tehdä toistekin. 2½ dl vettä
2 tl limen kuorta
Mittaa kattilaan vesi, voi ja suola. Kiehauta seos ja ota kattila pois liedeltä. Sekoita joukkoon jauhot ja jatka sekoittamista, kunnes taikinasta tulee kiinteä pallo. Sekoita toisessa kulhossa kananmunien rakenne rikki ja lisää munat hieman jäähtyneeseen taikinaan. Sekoita ja lisää joukkoon limen kuori. Sekoita tasaiseksi ja siirrä pursotin pussiin, jossa tähtitylla (n. 1cm halkaisijaltaan). Kuumenna öljy kattilassa n. 180 asteiseksi. Pursota öljyyn n. 10 cm mittaisia pötköjä taikinasta. Taikina on helpoin katkaista saksilla. Paista n. 1½ minuuttia kummaltakin puolelta. Kerrallaan voit paistaa 5 tankoa. Nosta churrot reikäkauhalla talouspaperin päälle hetkeksi valumaan ja laita seuraava erä paistumaan. Kääntele churrot limellä maustetussa sokerissa. Nauti sellaisenaan tai dippaa valkosuklaaseen.
Instagram on itselleni valtava inspiraation lähde ja näin vapun alla feedi vilisee erilaisia donitseja, munkkeja ja muita vapun herkkuja. Jotenkin innostuin ihan valtavasti itsekin leipomaan näitä herkkuja ja testailemaan erilaisia juttuja. Ruis-porkkanadonitsit näkivätkin päivänvalon jo maanantaina ja nyt on luvassa sitten Baileys donitsit. Kaapissa oli viime kesänä ostettu suklaa Baileys ja päätin korkata pullon ihan vain leivontaa varten. Tosin pullollista ei sentään näihin mennyt, että täytynee keksiä jotain muutakin, jossa Baileysiä käyttää. Donitsireseptien pohja on Emma Iivanaisen kirjasta Emman kakut, leivokset ja jäätelöt. Olen kokenut sen toimivaksi ja helposti muokkailtavaksi reseptiksi. 12 kpl
½ dl suklaan makuista Baileysiä
Sekoita keskenään maito, Baileys, kananmuna ja öljy. Sekoita toisessa kulhossa keskenään kuivat aineet ja siivilöi nesteisiin. Sekoita tasaiseksi. Siirrä taikina pursotinpussiin ja pursota hyvin voidellut donitsipellin kolot puolilleen. Paista uunissa keskitasolla 200 asteessa 10 minuuttia. Anna jäähtyä ennen kuorrutteen laittoa.
Kuorrutetta varten kiehauta Baileys kattilassa ja sulata voi siihen. Lisää muut ainekset siivilän läpi ja sekoita tasaiseksi. Mikäli kuorrute jää kauhean löysäksi, voit lisätä tomusokeria kunnes koostumus on sopiva. Levitä donitsien päälle ja koristele. Lähettänyt
Ruis-porkkana donitsit
Olen viime aikoina käyttänyt leivonnassa paljon ruisjauhoja ja näin vapun alla oli aivan pakko testata, että kuinka ruisjauhoista saa aikaan uunissa paistettavia donitseja. Ja kyllä vaan toimi. Nämä ruis-porkkana donitsit versioivat tuttua porkkanakakkua ja pellillinen olisi hävinnyt kerralla lasteni ja itseni suuhun, jos en olisi hieman rajoittanut herkuttelua. Tämä herkku on aivan verraton vappuna.
½ dl saksanpähkinäjauhoja
70 g raastettua porkkanaa
Sekoita kulhossa keskenään kananmuna, maito ja öljy. Sekoita kuivat aineet toisessa kulhossa ja yhdistä seokseen siivilän läpi. Sekoita vain että ainekset sekoittuvat tasaisesti. Lisää lopuksi pähkinärouhe ja porkkanaraaste ja sekoita tasaiseksi. Voitele donitsipellin kolot huolellisesti joko öljyllä tai voilla. Kaada taikina pursotinpussiin ja pursota kolot puolilleen. Paista uunissa 200 asteessa 10 minuuttia. Anna jäähtyä. Kuorrutetta varten sekoita keskenään tuorejuusto ja tomusokeri. Levitä kuorrute donitsien päälle ja koristele halutessasi. Enjoy!